**Мәжіліс депутаттары Қостанай облысы**

**Рудный қаласының тұрғындарымен кездесті**

Қазақстан Республикасы Парламенті Мәжілісінің депутаттары, «Нұр Отан» партиясы Фракциясының мүшелері И.Аронова, Б.Ертаев, Г.Бижанова, Н.Әбдіров, А.Рау және А.Қожахметов Рудный қаласы мен Қашар кентінде болып, сайлаушылармен кездесті.

Негізгі мақсат – Елбасы Н.Назарбаевтың әлеуметтік бес бастамасының негізгі бағыттарын халыққа түсіндіру.

И.Аронова, Б.Ертаев және А.Рау еліміздің ең ірі өнеркәсіп орындарының бірі «Соколов-Сарыбай кен байыту өндірістік бірлестігі» АҚ құрамына кіретін Қашар кен басқармасында болып, ұжымымен кездесті. Қашар кен басқармасы бойынша жылына 14 млн.тонна кен өндіріледі, мұнда 1200-ден астам адам жұмыс істейді, орта айлық еңбекақы 190 мың теңгені құрайды.

Н.Әбдіров пен А.Қожахметов облыстағы ірі техникалық жоғарғы оқу орнының бірі – Рудный индустриалды институтының студенттерімен және профессорлық-оқытушылар құрамымен кездесіп, негізгі назарды бес әлеуметтік бастаманың «Жоғары білімге қол жетімділік және оның сапасы» жөніндегі үшінші бағытына толық тоқталды. Сонымен бірге, «7-20-25» бағдарламасы да назардан тыс қалған жоқ. Кездесуге қатынасушылар айлық төлем, ипотекалық кредитті қай санаттағы адамдар ала алатыны туралы сұрақтар қойып, толық жауап алды. Депутаттарға арналған инновациялық технологиялар зертханасы, КНАУФ мамандандырылған класстары, геологиялық мұражай бойынша экскурсия ұйымдастырылды.

Г.Бижанова мен Ю.Тимошенко Рудный қалалық ауруханасында болып, медицина қызметкерлерімен кездесу барысында Президенттің әлеуметтік бес бастамасын талқылады. Өз кезегінде медицина саласының қызметкерлері Елбасының әлеуметтік бастамаларын көтеріңкі көңіл-күймен қабылдағандарын және бұл бастамалардың кеншілер қаласы тұрғындарының тұрмыстарына зор оң әсер әкелетініне сенімділіктерін білдірді.